**ΠΛΗΡΟΦΟΡΙΑΚΑ ΣΥΣΤΗΜΑΤΑ (σελ. 83-86 σχολικού βιβλίου)**

**Πληροφοριακό σύστημα (Π.Σ.)**

Είναι ένα σύνολο αλληλοσυσχετιζόμενων και αλληλεπιδρώντων οντοτήτων που συλλέγουν, επεξεργάζονται, αποθηκεύουν, ανακτούν και διανέμουν πληροφορίες για την υποστήριξη των αποφάσεων και ελέγχου σε μια επιχείρηση ή σε έναν οργανισμό.

**Κάθε Π.Σ. αποτελείται από:**

1. Δεδομένα ή Διαδικασίες που αφορούν την επιχείρηση ή τον οργανισμό
2. Τεχνολογίες Πληροφορικής (υλικό και λογισμικό)
3. Ανθρώπους (ανθρώπινο δυναμικό και διοίκηση)

**Σε ένα Π.Σ. συντελείται:**

1. Συλλογή Δεδομένων
2. Αποθήκευση Δεδομένων
3. Επεξεργασία Δεδομένων
4. Παρουσίαση της Πληροφορίας

**Αρχιτεκτονικές Αποθήκευσης**

1. Aρχιτεκτονικές αποθήκευσης άμεσης πρόσβασης
2. Αρχιτεκτονικές αποθήκευσης βασισμένες σε δίκτυο
3. Αρχιτεκτονικές αποθήκευσης βασισμένες στο σύννεφο

**Βάση Δεδομένων (Β.Δ.)**

Είναι μία οργανωμένη συλλογή από συσχετιζόμενα δεδομένα, επεξεργασμένα και αποθηκευμένα με τέτοιο τρόπο, ώστε να μπορούν να χρησιμοποιούνται σε όλες τις εφαρμογές ενός οργανισμού ή μιας επιχείρησης.

**Γλώσσες ερωτοαποκρίσεων (SQL, XML)**

**SELECT ENAME, JOB, SAL**

**FROM EMPLOYEES**

**WHERE DEPTNO = 20 AND SAL > 1000;**

Με την ερώτηση αυτή σε SQL εκτελείται αναζήτηση στη βάση δεδομένων EMPLOYEES και επιστρέφονται το όνομα, η θέση και ο μισθός των υπαλλήλων της διεύθυνσης 20 που κερδίζουν πάνω από 1000 ευρώ.

**/library/book[copies>10]/title**

Με αυτή την έκφραση διαδρομής επιλέγονται και επιστρέφονται οι τίτλοι των βιβλίων της βιβλιοθήκης με περισσότερα από 10 αντίτυπα.